Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 32/15/7701	Bardejov, 4.5.2015
EEČ : 2-54-69-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Bardejov
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
Podľa § 224 ods. 1 Trestného poriadku obvinený XXXXX poukázal sumu na všeobecne prospešné účely vo výške 80,-€.

	Z tejto sumy obvinený XXXXX 50%  teda sumu 40,-€ poukazuje na všeobecno prospešné účely pre OZ Hospic XXXXX, so sídlom Pri štadióne23, XXXXX XXXXX XXXXX - XXXXX IČO 37797760, DIČ: SK2021602605. Číslo účtu 1573726153/0200, VÚB banka, a.s. XXXXX, IBAN:SK35 0200 0000 0015 7372 6153.

	Podľa § 224 ods. 2 Trestného poriadku z uvedenej sumy 50% patrí štátu na peňažnú pomoc obetiam trestnej činnosti.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odb.kriminálnej polície OR PZ XXXXX pod spisovou značkou ORP-XXXXX/VYS-BJ-2014.
dňa 20.12.2014 v čase okolo 01.30 hod. pred pohostinstvom zvaným SUBWAY na Radničnom námestí v Bardejove bezdôvodne fyzicky napadol tam nachádzajúceho sa XXXXX, narodeného XXXXX, trvale bytom XXXXX časť  XXXXX XXXXX tým spôsobom, že ho jedenkrát udrel päsťou pravej ruky do oblasti tváre, čím XXXXX takto spôsobil zranenia a to otvorenú zlomeninu tela sánky vpravo, zlomeninu kĺbového výbežku sánky vľavo a vyrazenie zuba číslo 43 s dobou liečenia  šesť až osem týždňov

Odôvodnenie: 
Vyšetrovateľ Okresného riaditeľstva PZ, Odboru kriminálnej polície XXXXX uznesením zo dňa 14.01.2015 sp. zn. ČVS: ORP-XXXXX/VYS-BJ-2014 vzniesol obvinenie XXXXX pre prečin ublíženia na zdraví podľa § 156 ods. 1, ods. 3 písm. c/ Trestného zákona, ktorého sa dopustil tak, ako je to uvedené vo výrokovej časti tohto uznesenia.
	
Vyšetrovanie predmetnej trestnej veci bolo vyšetrovateľom Okresného riaditeľstva PZ, Odborom kriminálnej polície XXXXX ukončené dňa 13.03.2015 a vyšetrovací spis bol predložený Okresnej prokuratúre XXXXX s návrhom na podanie obžaloby na ďalšie konanie.

	Obvinený XXXXX v prípravnom konaní pred vyšetrovateľom sa ku skutku, ktorý je mu kladený za vinu priznal a tento oľutoval. V tejto veci obvinený XXXXX a poškodený XXXXX,  nar. XXXXX, trvale bytom XXXXX, časť XXXXX XXXXX dňa 24.04.2015 na Okresnom súde XXXXX, boli poučení o podstate zmieru podľa § 220 Trestného poriadku a následne pred probačným a mediačným úradníkom urobili dohodu o uzatvorení zmieru.

	Poškodený XXXXX v dohode o zmieri vyhlásil, že voči obvinenému si neuplatňuje žiadnu náhradu škody, nakoľko škodu, ktorá mu vznikla vo výške 2.700,-€ mu obvinený uhradil a do budúcna si nebude uplatňovať ďalšie iné nároky. 
	Obvinený XXXXX na verejnoprospešné účely zložil čiastku 80 - €, pričom 50% uvedenej čiastky poukázal štátu na pomoc obetiam násilia a 50% poukázal konkrétnemu adresátovi, ktorého adresa je uvedená vo výrokovej časti tohto uznesenia. Obvinený XXXXX a poškodený XXXXX súhlasili so schválením zmieru. 

	Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 (päť) rokov, môže so súhlasom obvineného a poškodeného v prípravnom konaní prokurátor rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok a nie sú pochybnosti o tom, že jeho vyhlásenie bolo vykonané slobodne, vážne zrozumiteľne a určito, nahradil škodu alebo urobil iné opatrenia na náhradu škody alebo inak odstránil ujmu vzniknutú trestným činom a zložil na účet prokuratúry peňažnú sumu konkrétnemu adresátovi na všeobecnoprospešné účely a vzhľadom na povahu a závažnosť spáchaného činu, na osobu obvineného a jeho osobné a majetkové pomery, možno takýto spôsob ukončenia veci považovať za dostačujúci.

	V danom prípade sú splnené zákonom predpísané podmienky na postup podľa § 220 ods. 1 Trestného poriadku a to na schválenie zmieru a zastavenie trestného stíhania.   Podľa   § 156 ods. 3 Trestného zákona za tento prečin je možné uložiť trest odňatia slobody na dva roky až päť rokov. Obvinený tak v prípravnom konaní ako aj v dohode o zmieri vyhlásil, že spáchal skutok za ktorý je stíhaný a že toto vyhlásenie vykonal slobodne, vážne a určito. Bolo preukázané, že obvinený sa s poškodeným dohodol, a poškodenému uhradil škodu, ktorú požadoval. Obvinený zložil na účet prokuratúry peňažnú sumu určenú konkrétnemu adresátovi a táto sumu nie je neprimeraná závažnosti spáchanému prečinu. Obvinený XXXXX nebol doposiaľ súdne trestaný.  

	Vzhľadom k uvedenému bolo rozhodnuté tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Jevčák
prokurátor